Návrh

**NARIADENIE VLÁDY**

## Slovenskej republiky

## z .... 2018,

**ktorým sa mení a dopĺňa nariadenie vlády Slovenskej republiky č. 56/2007 Z. z.,**

**ktorým sa ustanovujú požiadavky na uvádzanie množiteľského materiálu okrasných rastlín na trh**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 56/2007 Z. z., ktorým sa ustanovujú požiadavky na uvádzanie množiteľského materiálu okrasných rastlín na trh sa mení a dopĺňa takto:

1. § 4 sa dopĺňa odsekmi 8 až 10, ktoré znejú:

„(8) Množiteľský materiál *Palmae,* ktorý patrí k rodom a druhom uvedeným v prílohe č. 1 a ktorý má priemer stonky pri zemi viac ako 5 cm, musí spĺňať jednu z týchto požiadaviek:

a) celý svoj život bol pestovaný v oblasti, ktorú zodpovedný orgán určil v súlade s medzinárodnými normami4a) pre rastlinolekárske opatrenia ako oblasť bez výskytu *Rhynchophorus ferrugineus* (Olivier),

b) počas dvoch rokov predtým, ako sa s ním začalo obchodovať, bol v členskom štáte Európskej únie pestovaný na mieste, ktoré malo úplnú fyzickú ochranu proti zavlečeniu *Rhynchophorus ferrugineus* (Olivier), alebo na mieste v členskom štáte Európskej únie, kde sa v súvislosti s uvedeným škodlivým organizmom vykonali náležité preventívne ošetrenia.

(9) Množiteľský materiál *Palmae* podlieha vizuálnym kontrolám, ktoré sa vykonávajú aspoň raz za štyri mesiace a ktorými sa potvrdí neprítomnosť *Rhynchophorus ferrugineus* (Olivier).

(10) Uplatňovaním požiadaviek podľa odsekov 8 a 9 nie sú dotknuté pravidlá týkajúce sa chránených zón prijaté podľa osobitného predpisu.4)“.

Poznámka pod čiarou k odkazu 4a znie:

„4a) Medzinárodný dohovor o ochrane rastlín (Oznámenie Ministerstva zahraničných vecí Slovenskej republiky č. 77/2007 Z. z.).“.

1. § 11 znie:

„**§ 11**

Týmto nariadením vlády sa preberajú právne záväzné akty Európskej únie uvedené v prílohe č. 2.“.

1. V prílohe č. 1 sa za položku *Narcissus* L. vkladá nová položka, ktorá znie:

„

|  |  |
| --- | --- |
| — ***Palmae***  — *Areca catechu* L.  — *Syagrus romanzoffiana* (Cham.) Glassman  — *Arenga pinnata* (Wurmb) Merr.  — *Bismarckia* Hildebr. & H.Wendl.  — *Borassus flabellifer* L.  — *Brahea armata* S. Watson  — *Brahea edulis* H.Wendl.  — *Butia capitata* (Mart.) Becc.  — *Calamus merrillii* Becc.  — *Caryota maxima* Blume  — *Caryota cumingii* Lodd. ex Mart.  — *Chamaerops humilis* L.  — *Cocos nucifera* L.  — *Corypha utan* Lam.  — *Copernicia* Mart.  — *Elaeis guineensis* Jacq.  — *Howea forsteriana* Becc.  — *Jubaea chilensis* (Molina) Baill.  — *Livistona australis* C. Martius  — *Livistona decora* (W. Bull) Dowe  — *Livistona rotundifolia* (Lam.) Mart.  — *Metroxylon sagu* Rottb.  — *Roystonea regia* (Kunth) O.F. Cook  — *Phoenix canariensis* Chabaud  — *Phoenix dactylifera* L.  — *Phoenix reclinata* Jacq.  — *Phoenix roebelenii* O'Brien  — *Phoenix sylvestris* (L.) Roxb.  — *Phoenix theophrasti* Greuter  — *Pritchardia* Seem. & H.Wendl.  — *Ravenea rivularis* Jum. & H.Perrier  — *Sabal palmetto* (Walter) Lodd. ex Schult. & Schult.f.  — *Trachycarpus fortunei* (Hook.) H. Wendl.  — *Washingtonia* H. Wendl. | **Hmyz, roztoče a háďatká vo všetkých štádiách vývoja**  — *Rhynchophorus ferrugineus* (Olivier) |

“.

1. Nadpis prílohy č. 2 znie:

**„**ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE**“.**

1. Príloha č. 2 sa dopĺňa piatym bodom, ktorý znie:

„5. Vykonávacia smernica Komisie (EÚ) 2018/484 z 21. marca 2018, ktorou sa mení smernica 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov *Palmae* v súvislosti s *Rhynchophorus ferrugineus* (Olivier) (Ú. v. EÚ L 81, 23.3.2018).“.

**Čl. II**

Toto nariadenie vlády nadobúda účinnosť 1. októbra 2018.